**Pohjois-Karjalan Sotaorvot ry Jäsenkirje 2 / 2013**

**Hyvät sotaorpoystävät! Kaunis kesä monine tapahtumineen on takana ja lämmintä on riittänyt yllättävän paljon vielä tähän syyskuuhunkin. Toivottavasti allakkaasi on merkitty ISOILLA KIRJAIMILLA**

**Rääkkylässä pidettävä Kirkkopyhämme su 13.10.2013**

**Yhdistyksemme maksaa kaikille** **jäsenilleen linja-automatkan eri puolilta maakuntaa, ainoastaan keittoruokailusta särpimineen ja juhlakahveineen joudumme perimään 10€ henkilöltä.**

**Juhlapuhujaksi olemme saaneet maankuulun sotaorpo-professorin, ”onnellisuusprofessoriksi” kutsutun Markku Ojasen, joka on tehnyt laajan tutkimuksen sotaorvoista ja heidän selviytymisestään. Keväällä ilmestyneen viimeisimmän Ojasen kirjan nimi on ”Murra onnellisuuden esteet”. Rääkkylän esitelmän aiheeksi hän muotoili kuitenkin ”Yhteinen onni – paras onni”! Aloitamme klo 10 juhlamessulla Rääkkylän kirkossa, siellä on liturgina kirkkoherra Pertti Venäläinen ja puheenjohtajamme saarnaa kirkkoherran pyynnöstä. Musiikista huolehtivat sekä messussa että päiväjuhlassa opettajat Seija ja Antti Pitkänen. Seppelepartion lähettää kirkosta sankarihaudoille Mikko Hirvonen.**

**Ruokailu on seurakuntakeskuksessa ja päiväjuhlaan siirrymme taas kirkkoon klo 12.30. Sotaorvon tervehdyksen esittää hallituksemme jäsen Marja Hirvonen, joka muutenkin on vastannut paljolti juhlapäivämme valmistelusta Rääkkylän suunnalla. Kirkkoherra on juhlassa kanssamme ja runoilla meitä ruokkii Aino Hirvonen. Laulamme paljon yhdessä Seija ja Antti Pitkäsen johdolla ja kuuntelemme heidän esittämäänsä musiikkia. Messu tietenkin, mutta myös päiväjuhla on kaikille avoin – koittakaa saada ystäviä ja tuttuja mukaan erityisesti psykologian professori Markku Ojasta kuulemaan!**

**Yhteiskuljetukset Kirkkopyhään:**

**Ilomantsi – Tohmajärvi – Kitee – Rääkkylä, Jyrkönen Oy:n sini-valkoinen linja-auto. Lähtö Ilomantsista klo 7.30, Tohmajärveltä klo 8.30 ja Kiteen ABC-asemalta klo 9.00. Väliltä linja-autoon tulevat (esim. Tuupovaarasta ja Kiihtelysvaarasta) *ilmoittautukaa Veikko Niemiselle*.**

**Outokumpu - Joensuu – Niinivaara – Reijola – Hammaslahti - Rääkkylä, Aarne Malisen linja-auto. Lähtö Outokummusta linja-autoasemalta klo 7.45 ja Joensuusta Siltakadun matkailupysäkiltä klo 8.30. Muilta suunnilta tulevien toivotaan järjestävän kimppakyytejä, jotka ilmoitetaan ennakkoon ja joista yhdistys voi maksaa bensarahaa. Joensuussa ilmoittautuminen on kahdelle henkilölle; *aluksi Raili Mastolalle 25.9. saakka ja 26.9. alkaen Martta Karttuselle*.**

**Kirkkopyhään ilmoittautumiset 1.10. mennessä yhteyshenkilöille, joiden kaikkien tiedot ovat kirjeen lopussa.**

**ISÄNPÄIVÄN KUKKASET viedään sunnuntaina 10.11. klo 12 sankarihaudoille Joensuussa entiseen tapaan ja kokoonnutaan sen jälkeen kahville lähellä olevalle Siihtalan ABC-huoltoasemalle. Siellä voidaan muutenkin jakaa ajatuksia, mitä itse kullekin kuuluu.**

**ITSENÄISYYSPÄIVÄN VIETTOON 6.12. osallistutaan runsaslukuisasti omilla paikkakunnillamme!**

**JOULUJUHLAA vietetään tänä vuonna kokeeksi Uimaharjussa, VILLA KOIVURANTA-nimisessä paikassa, entisessä seurakuntatalossa. Aika: TIISTAI 10.12. klo 13. Sinne sopii ainakin 200 henkeä, joten nyt suurella joukolla liikkeelle! Monipuolisen ruuan hinta on 25€, bussikyydistä joudumme perimään 10€. Hyviä arpajaisvoittoja otamme jälleen mielihyvin vastaan! Ohjelmasta vastaavat pääasiassa Enon muusikot ja lausujat, mutta toki muutakin ohjelmaa otetaan mielihyvin vastaan. Yhteiskuljetus järjestetään ilmoittautumisten mukaan samaan tapaan kuin kirkkopyhään. Ilmoittautumiset marraskuun loppuun mennessä.**

**Vertaistukiryhmä kokoontuu torstaina 3.10, 31.10 ja 28.11 klo 14. Paikka on Joensuun seurakuntakeskuksen Johannes-kerhohuone. Ohjaajana jatkaa Marja Hirvonen. Tule rohkeasti mukaan tähän keskustelupiiriin jakamaan ilojasi ja surujasi.**

**VUODELLE 2014 on jo luvassa muutama mielenkiintoinen tilaisuus:**

**SUNNUNTAINA 2.2. klo 18 ON RANTAKYLÄN KIRKOSSA HENGELLISEN MUSIIKIN KONSERTTI, jossa musisoivat valtakunnallisia palkintoja voittanut Anne Härkönen, basso Matti Turunen sekä kanttori Janne Piipponen. Saamme laulaa myös yhdessä upeiden laulajien kanssa! Tilaisuuteen on vapaa pääsy kaikilla, mutta ohjelmatulot, á 5€, tulevat kokonaisuudessaan Sotaorpoyhdistyksemme hyväksi.**

**SUNNUNTAINA 23.2. ON YHDISTYKSEMME VUOSIKOKOUS, jonka yhteydessä, klo 13 alkaen, opettaja Arto Pippuri laulattaa vanhoja kansakoululauluja. Paikkana Seurakuntakeskuksen yläsali, Kirkkokatu 28. aika kannattaa panna jo nyt allakkaan.**

**Yhteiskuljetuksista vastaavat ja yhteyshenkilöinä eri paikkakunnilla: Ilomantsissa: Veikko Nieminen, p. 050-3433065 Joensuussa: Martta Karttunen, p. 050-3514842 ja Raili Mastola, p. 050-5241948**

**Juuassa: Anna-Liisa Möttönen, p. 050-3715937 Kiteellä: Kauko Raekorpi, p. 050-5956937, Tatu Lipponen, p. 0500-338650 ja Seppo Toropainen, p. 0400-652004 Kesälahdella: Kerttu Karjalainen, p. 0400-743078 Lieksassa: Irma Turunen, p. 040-7261798 Outokummussa: Aila Ojala, p. 050-4078850 Rääkkylässä: Marja Hirvonen, p. 0400-299161 Tohmajärvellä: Liisa Turtiainen, p. 040-7219568 ja Kalle Lintunen, p.0400-132328**

**Näkemisen odotuksessa, terveyttä ja voimia Sinulle ja perheellesi toivotellen**

**Aune-Inkeri Keijonen Martta Karttunen Raili Mastola puheenjohtaja sihteeri rahastonhoitaja p. 040-1111065 p. 050-3514842 p. 050-5241948** **aune-inkeri.keijonen@pp.inet.fi****karttunen.martta@kolumbus.fi****raili@mastola.fi**